CELEX: C2007/069/13
Language: lv
Date: 2007-03-24 00:00:00
Title: Lieta C-15/07: Lūgums sniegt prejudiciālu nolēmumu — izteikts ar Bundesverwaltungsgericht (Vācija) 2007. gada 22. janvāra rīkojumu — 01081 Telecom AG pret Vācijas Federatīvo Republiku

24.3.2007   
            
            
               LV
            
            
               Eiropas Savienības Oficiālais Vēstnesis
            
            
               C 69/7
            
         Lūgums sniegt prejudiciālu nolēmumu — izteikts ar Bundesverwaltungsgericht (Vācija) 2007. gada 22. janvāra rīkojumu — 01081 Telecom AG pret Vācijas Federatīvo Republiku
   (Lieta C-15/07)
   (2007/C 69/13)
   Tiesvedības valoda — vācu
   Iesniedzējtiesa
   Bundesverwaltungsgericht
   Lietas dalībnieki pamata procesā
   
      Prasītājs: 01081 Telecom AG
   
   
      Atbildētāja: Vācijas Federatīvā Republika
   Prejudiciālais jautājums
   Vai ar Eiropas Parlamenta un Padomes 2002. gada 7. marta Direktīvas 2002/21/EK (1) par kopējiem reglamentējošiem noteikumiem attiecībā uz elektronisko komunikāciju tīkliem un pamatpakalpojumiem (pamatdirektīva) 27. panta pirmo teikumu un Eiropas Parlamenta un Padomes 2002. gada 7. marta Direktīvas 2002/19/EK (2) par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu (piekļuves direktīva) 7. pantu ir saderīgi tas, ka valsts tiesībās iepriekš ietvertā likumiskā prasība — aprēķināt savstarpējā savienojuma tarifu, ņemot vērā efektīvas pakalpojumu sniegšanas izmaksas, — ir jāsaglabā pārejas periodā, kaut arī Kopienu tiesībās tādas prasības nav?
   
      (1)  OV L 108, 33. lpp.
   
      (2)  OV L 108, 7. lpp.